Penge fra Socialministeriet bliver nu brugt til at udgive en bog, som allerede er klar til at komme på hylderne. Bogen handler om etniske minoriteter og meget mere

"Mange flere - om etniske minoriteter, foreningsliv og frivilligt, socialt arbejde. Det er titlen på den bog, som er resultatet af et projekt, som er støttet med midler fra Socialministeriet. Projekt "Frivilligt Socialt Arbejde og Integration" har som formål at involvere flere med anden etnisk baggrund i frivilligt socialt arbejde og at udvikle De Frivilliges Hus' kerneydelser til også at kunne rumme og servicere denne gruppe borgere og deres foreninger. Projektets første fase, forundersøgelsen, er nu færdig og foreligger i rapporten/bogen. Undersøgelsen viser bl.a. at de etniske minoritetssamfund- og foreninger er fulde af ildsjæle, der gør en stor indsats for at hjælpe andre. Den viser også behovet for og det gavnlige i, at etniske minoriteter har foreninger, hvor folk kan mødes, have samvær og udveksle erfaringer.